पटनाः बिहार के मोतिहारी जिले में स्थित महात्मा गांधी सेंट्रल यूनिवर्सिटी (MGCU) के असिस्टेंट प्रोफेसर से मारपीट की गई. प्रोफेसर पर आरोप है कि उसने फेसबुक पर पूर्व पीएम अटल बिहारी वाजपेयी के खिलाफ आपत्तिजनक पोस्ट किया था. विश्वविद्यालय में समाजशास्त्र डिपार्टमेंट के प्रोफेसर संजय कुमार के सहयोगियों ने बताया कि मारपीट के चलते उन्हें कई गंभीर चोटें आई हैं. हालत इतनी खराब है कि वह बार-बार बेहोश हो रहे हैं. वहीं पीड़ित प्रोफेसर संजय कुमार ने शिकायत में पुलिस को बताया कि आजाद नगर स्थित अपने कमरे में थे तभी 20-25 लोगों ने उन पर हमला कर दिया.